b'\n_START_ARTICLE_\nNovigradsko morje\n_START_PARAGRAPH_\nNovigradsko morje (hrva\xc5\xa1ko Novigradsko more, tudi Novigradsko jezero) je zaliv Jadranskega morja v severni Dalmaciji._NEWLINE_Novigrajsko morje le\xc5\xbei v spodnjem toku reke Zrmanje na nadmorski vi\xc5\xa1ini 0 m. Njegova povr\xc5\xa1ina meri 28,6 km\xc2\xb2. Dolgo je okoli 10 km, \xc5\xa1iroko 4 do 4,5 km, globoko pa do 28 m. Vanj se izliva Zrmanja, ki nato na njegovem severozahodu odteka v 3,8 km dolgo Novsko \xc5\xbedrilo preko katerega je Novigradsko morje povezano z Velebitskim kanalom. Na jugozahodni strani pa je s Karinsko o\xc5\xbeino povezano s Karinskim morjem. Severne in vzhodne obale Novigradskega morja so strme, zahodne in ju\xc5\xbene pa bolj polo\xc5\xbene. Na njegovi obali le\xc5\xbeijo naselja Maslenica, Novigrad in Posedarje. Zaradi me\xc5\xa1anja slane in sladke vode je morje bogato z ribami in \xc5\xa1koljkami.'